Yer Gentieg

20px ''Arabat droukveskañ gant ar ouenn yar Gentieg.

Yer Gentieg zo yer gant ul Label ruz, savet dindan an amzer e Bro-Roazhon hag en he zro-wardroioù. Un anvadur Lec'h orin gwarezet (LOG) o deus abaoe 1996.

 Istor 
Enezi lart Gentieg a veze kaset da Naoned ha Roazhon en XVIII kantved. E 1900 e veze gwezhet e marc'had Gentieg, an hini brasañ e Bro-Roazhon d'ar mare-se.

 Sevel ha produiñ 
Ul Lec'h orin gwarezet en deus yer Gentieg peogwir eo bet heuliet ur politikerezh evit derc'hel ar produerezh lec'hel. Evit bezañ stampilhet yer eus « Gentieg » e tleont bezañ savet gant ur produer ezel eus kevelouri menajerien Gentieg ha bezañ o chom en Il-ha-Gwilen pe unan eus ar c'hantonoù amezek. Kontañ a rae kevelouri menajerien Gentieg ouzhpenn 170 produer, staliet er Gevred d'an departamant evit al lodenn vrasañ anezho, ar pezh a ra tro-dro 350 kludeg. 75 % eus ar saverien a zo en ur c'helc'h a 15 kilometr tro-dro Gentieg.

Dont a ra an holl yer-se eus skodoù gorrek o c'hresk. Ar penn-yar feurm label ruz a zo ur penn-yar savet dindan an amzer e-pad 81 deiz maget gant edaj, hegerz a-hed ar bloaz. Savet eo gant ur stankted a 11 penn-yar/m² evit kregiñ.
Ar c'habon feurm label ruz a zo ur par spazhet, savet dindan an amzer e-pad 150 deiz ha maget gant laezh-dienn e-pad ar 4 sizhun diwezhañ. Maget e vez gant edaj ivez met hegerz e vez e dibenn ar bloaz hepken.

Ar yar-Indez feurm a vez savet e-pad 140 deiz ha hegerz e vez e dibenn ar bloaz hepken. Eus he zu, ar skilyar feurm a vez savet e-pad 94 deiz da nebeutañ ha hegerz e vez a-hed ar bloaz.

Savet e vez ar yer e savadurioù difiñv 400 m² a c'horread dezho. Ur park kloz gant gwez a zo evit lakaat ar yer da vont er-maez, tro un hektar a c'horread dezhañ. Trapoù zo lakaet evito en un tu eus ar savadur.

Abaoe 2009 eo gwarantet gant kevelouri menajerien Gentieg ur magadur hep ODG (<0,9%) ha diwar edaj.

Bremañ e ra kevelouri Gentieg pennoù-yar bio savet dindan an amzer e-pad 81 deiz da nebeutañ.

Astalet e c'hall bezañ diferadennoù zo eus kaier ar c'hargoù al LOG evit abegoù yec'hedel evel evit stourm a-enep skignadur grip an evned e miz Du 2023Diferad eus an 3 a viz Genver 2024 war daskemm berrbad kaier ar c'hargoù al lec'h orin gwarezet (LOG) « Yer Gentieg ».

 Produioù 
Stank eo rummad ar yer Lebel ruz produet gant menajerien Gentieg : ar penn-yar feurm, ar c'habon feurm, ar c'habon skilyar feurm hag ar yar-Indez furm. Etre 80 000 ha  100 000 yar a vez produet bep sizhun, muioc'h e dibenn ar bloaz gant ar yer-Indez hag ar c'habonoù evit gouelioù Nedeleg hag ar bloaz nevez.

 Notennoù ha daveoù 

 Liammoù diavaez 
 Lec'hienn ofisiel

Rummad:Labour-douar e Breizh
Rummad:Keginerezh Breizh
Rummad:Bro-Roazhon
Rummad:Lec'h orin gwarezet e Breizh